**ОТЧЕТ**

**за дейността**

**на Народно читалище „ Искра 1954“ кв. Лютаци, гр. Габрово**

**2022 година**

1. **Отчетно-изборна дейност на НЧ „Искра 1954“**

През изминалата 2022 година ЧН всеки месец провежда заседания, на които бяха взети решения за предстоящите мероприятия, съобразно плана за годината.

Приходите и разходите бяха отчитани ежемесечно с необходимите документи в Община Габрово. Изпълняваха се редовно поставените задачи от РЕКИЦ – Читалища, СНЧ и Община Габрово.

НЧ „Искра 1954“ взе участие в обучението организирано от РЕКИЦ – Габрово на тема „Нематериално културно наследство и творчески туризъм- постигане на устойчивост чрез отговорен маркетинг на дейностите“.

1. **Ремонтна дейност на НЧ „Искра 1954“**

Извършиха се през годината текущи ремонти по читалищната сграда. Подмениха се счупените цигли на покрива, поправиха се комините, замазаха се част от външните стени, на които беше паднала мазилката. Ремонтира се и стаята, в която ще бъде бъдещата ни библиотека, за която бяха закупени рафтове за книгите. Редовно се косеше района около сградата, очисти се от паднали дървета и клони.

1. **Културна и обществена дейност на НЧ „Искра 1954“**

Културната дейност започна с честване и пресъздаване на народния обичай „Трифон Зарезан“ през месец февруари. Зарязаха се лозите в двора на сем. Митови. Извиха се кръшни хора, а след това се състоя конкурс за най – хубаво домашно вино.

На 1- ви март - „Баба Марта” зарадвахме децата от ДЦДМУ с мартенички, които Баба Марта им закичи и ги почерпи със сладки. Пролетните празници

чествахме на Великден. Имаше викторина с награди, конкурс за най-сладък козунак и най-шарено яйце.

Проведохме и празник на копривата под мотото „Да се хванем за зеленко”, на който имаше приготвени ястия от коприва и други зелени зеленчуци. Членовете на кръжока по готварство се представиха отлично в конкурса за най-вкусно ястие.

Някои членове на народното читалище взеха участие в националния празник 3-ти Март на връх Шипка с изкачване до Паметника на свободата и в двудневния поход „По стъпките на Хаджи Димитър и Стефан Караджа от Дунав до възстановката на връх Бузлуджа“.

Посетено беше и представянето творчеството на Христо Мандев в Националния музей на образуванието - Габрово.

През тази година читалището беше представено от Василка Петрова и Красимир Илиев на редица фолклорни фестивали като „Еврофолк“ и „Балканфолк“-В. Търново „Веселие“- Елена, „Семе българско“ – Севлиево, „Андъка пее”– с. Кметовци, фестивалите в Китен, Лесичери, Борово, Царацово, Горна Росица, Ценово, Казанлък, Жълтеш, Обединение и др. ,от където се върнаха с медали, грамоти и дипломи.

На Денят на детето, през юни, бяха посетени децата от ДЦДМУ Габрово, на които се подариха игри свързани с техните способности и лакомства. Децата пяха песни, танцуваха и играха.

В читалището с питка и сол по стар народен обичай посрещнахме участниците в похода „По стъпките на четата на Цанко Дюстабанов”. Туристите бяха от цялата страна. Рецитираха се стихове, разкази за четата, всички бяха поздравени с песни изпълнени от нашата певица Василка Петрова. С музика и знамена ги изпратихме по пътя към село Моровеци, където се възпроизвежда клетвата на четата. Заедно с членовете на читалището сред посрещачите бяха и най- малките – нашите деца и внуци, на които читалището е любимо място за игри, рисуване, разглеждане на снимки от мероприятията на читалището.

Организирана беше през месец август историко-опознавателна екскурзия с част от членовете на „Искра 1954“ в град Свищов. Посетена беше къщата - музей на Алеко Константинов, църквата построена от Кольо Фичето, слънчевия часовник, античния град Нове, руските паметници и др.

Културната и обществената дейност завърши с честване на Коледа и Нова година с организирано тържество за малки и големи. До украсената елха Дядо Коледа подари на децата играчки срещу изпълнение на песничка или стихче. За големите имаше богата томбола, баница с късмети, подаръци за юбилярите и изпълнения на Василка Петрова.

Не пропуснахме да абонираме читалището за следващата година за любимите вестници – „Минаха години”, „Ехо”, Читалищен вестник и „ Народен лечител”, в които има публикувани статии за някои от нашите събития.